Twee van Waterkloof-4 sal 72 uur aangehou word‘n Skermskoot uit die video wat deur Rapport op Youtube gelaai is. Christoff Becker en Frikkie du Preez, twee van die sogenaamde Waterkloof-4 wat Sondag weer in hegtenis geneem is nadat hulle glo alkohol gebruik het terwyl hulle nog in die Kgosi Mampuru-Sentraal-gevangenis in Pretoria was, gaan vir 72 uur lank aangehou word terwyl die voorval ondersoek word. Manelisi Wolela, ŉ woordvoerder van die departement van korrektiewe dienste, het Maandagoggend gesê daar is nog nie nuwe inligting nie en die ondersoek duur voort. Wolela kon nie bevestig of die twee mans by dieselfde gevangenis aangehou word nie. City Press en Rapport het Sondag berig dat hulle in besit is van video’s wat wys hoe Du Preez en Becker glo in ‘n sel partytjie hou en ŉ selfoon gebruik. Bekker, Du Preez, Gert van Schalkwyk en Reinach Tiedt is Dinsdag op parool vrygelaat. Hulle is in 2008 tronk toe nadat hulle skuldig bevind is aan die moord op ŉ hawelose man. – SAPA Lees ook: Twee van Waterkloof-4 weer agter tralies Video’s: Twee van Waterkloof-4 hou glo partytjie in tronk